ועדת הכנסת, כנסת 25, פרוטוקול מספר 51, 2023-05-30 00:00

אופיר כץ: שלום לכולם, אני מתכבד לפתוח את ישיבת ועדת הכנסת

אופיר כץ:  היום יום שלישי, י' בסיון התשפ"ג, 30 במאי 2023

אופיר כץ:  נתחיל עם סעיף ד' – קביעת ועדות לדיון בהצעות החוק הבאות: הצעת חוק הדרכונים (תיקון מס' 10), התשפ"ג-2023, מ/1624; הצעת חוק הדרכונים (תיקון – מתן דרכון לעולה), התשפ"ג-2022, של ח"כ יוסף טייב

אופיר כץ:  זאת בעצם הצמדה

אופיר כץ:        	המלצת הלשכה המשפטית להעביר - - -     

זאב אלקין: איך אפשר לדון בזה בלי חוק?     

נועה בירן-דדון: אתה רוצה את החוק? אני אביא לך, אין בעיה

אופיר כץ: אז המלצת הלשכה המשפטית היא להעביר את החוק לוועדה לביטחון הפנים

זאב אלקין: על מה אנחנו מדברים?      

נועה בירן-דדון: ועדת הפנים והגנת הסביבה

אופיר כץ: ועדת הפנים והגנת הסביבה, סליחה

פנינה תמנו: באיזה סעיף אנחנו?     

ארבל אסטרחן: ד'

זאב אלקין: אבל תביאו את החוק ואז נדון בזה, איך אפשר לדון על קביעת ועדה כשהחוק לא נמצא לפנינו?     

אופיר כץ: קראת אותו אתמול במליאה, מילה במילה

זאב אלקין: אתה חושב שאני זוכר - - -     

אופיר כץ: אני ממש מתפלא עליך

‏עליזה בראשי‏: אין סיכוי שאתה לא זוכר

הקליטה והתפוצות): הוא בדיוק שכח

אופיר כץ: אתמול במליאה אתה וחבר הכנסת פורר סיפרתם לי על החוק מאלף ועד תו - -       

הקליטה והתפוצות): המיקרופונים שלנו לא עובדים לדעתי, יכול להיות?     

אופיר כץ: - - ועל הפעולות השונות כדי להתגבר על הבעיה

אופיר כץ:  אני חושב שאתם מכירים את החוק יותר טוב מהמציעים ומהמצמיד

הקליטה והתפוצות): האמת שאני ידעתי ואני בדיוק שכחתי

אופיר כץ: בדיוק שכחת? אז הנה, זאב ירענן את זיכרונך

זאב אלקין: לא, אמיתי – תביאו את החוק

זאב אלקין:  בואו נתחיל מסעיפים אחרים, וברגע שיהיה חוק – נדון

אופיר כץ: טוב, בסדר

נועה בירן-דדון: - - - אבל יו"ר ועדת החינוך הוא - - -     

אופיר כץ: הוא בדיון, הוא בדיון

ארבל אסטרחן: זו הצעה ממשלתית

פנינה תמנו: אפשר לסעיף א'? פשוט יש לי דיון לנהל

קריאה: הצבעה עכשיו, אופיר?     

אופיר כץ: כן

אופיר כץ:  יש הצבעות, לא הצבעה

זאב אלקין: בואו נתחיל מ-א'

זאב אלקין:  הנה, פנינה באה - - -     

אופיר כץ: טוב

אופיר כץ:  רוויזיה על החלטת הוועדה בדבר קביעת - - -      

פנינה תמנו: אני הולכת

פנינה תמנו:  יש לי דיון שלי

אופיר כץ: אתם לא מעבירים לי הרכבים של - - -     

זאב אלקין: של מה? הרכבים של מה?     

אופיר כץ: של הוועדה המשותפת

זאב אלקין: רגע, מה הוחלט בסוף? כי ההחלטה הייתה בט"ל

פנינה תמנו: אדוני היושב-ראש - - -     

אופיר כץ: משותפת

זאב אלקין: לא סוכם עם קרויזר שזה יהיה בראשות פנינה? כי זה היה הסיכום - - -      

אופיר כץ: לא בראשות פנינה

פנינה תמנו: לא, לא

פנינה תמנו:  בסוף סוכם - - -          

אופיר כץ: טוב, בואו נעשה רגע את סעיף ב', עד שהם יתארגנו עם הוועדה המשותפת

פנינה תמנו: 	למה? מה עם ה - - -     

אופיר כץ: - - -      

פנינה תמנו: יש פה מלא רעש

אופיר כץ: אני עושה סדר

אופיר כץ:  אני מתחיל עם סעיף ב' - - -     

זאב אלקין: תתחשב בי

זאב אלקין:  אני מבין לאט

אופיר כץ: כן, ברור

אופיר כץ: << נושא >> הצעת חוק העונשין (תיקון - החמרת הענישה על עבירות כלפי אנשי צוות רפואי), התשפ"ג-2022, פ/827/25 << נושא >>     

אופיר כץ: << נושא >> הצעת חוק העונשין (תיקון - תקיפת עובד ציבור מטפל), התשפ"ג-2023, פ/2361/25 << נושא >>     

אופיר כץ: << נושא >> הצעת חוק העונשין (תיקון מס' 146) (תקיפת עובד ציבור שהוא מטפל או ממלא תפקיד בארגון חירום והצלה טרום אשפוז או בחדר מיון), התשפ"ב-2022, מ/1573 << נושא >>         

אופיר כץ: רוויזיה על החלטת הוועדה בדבר העברת הצעות החוק הבאות לוועדה משותפת של ועדת החוקה, חוק ומשפט וועדת הבריאות: 1

אופיר כץ:  הצעת חוק העונשין (תיקון - החמרת ענישה בשל תקיפת צוות רפואי), התשפ"ג-2022, פ/392/25, של חבר הכנסת אופיר כץ; 2

אופיר כץ:  הצעת חוק העונשין (תיקון - החמרת הענישה על עבירות כלפי אנשי צוות רפואי), התשפ"ג-2022, פ/827/25, של חבר הכנסת אחמד טיבי; 3

אופיר כץ:  הצעת חוק העונשין (תיקון - החמרת הענישה על עבירות כלפי אנשי צוות רפואי), התשפ"ג-2023, פ/2066/25, של אביגדור ליברמן וקבוצת חברי הכנסת; 4

אופיר כץ:  הצעת חוק העונשין (תיקון - תקיפת עובד ציבור מטפל), התשפ"ג-2023, פ/2361/25, של חבר הכנסת גדעון סער

אופיר כץ:  5

אופיר כץ:  הצעת חוק העונשין (תיקון - החמרת הענישה בשל צוות רפואי), התשפ"ג-2023, פ/245/25, של חבר הכנסת יאסר חוג'יראת וקבוצת חברי הכנסת

אופיר כץ:  6

אופיר כץ:  הצעת חוק העונשין (תיקון מס' 146) (תקיפת עובד ציבור שהוא מטפל או ממלא תפקיד בארגון חירום והצלה טרום אשפוז או בחדר מיון), התשפ"ב-2022, מ/1573

אופיר כץ:       אנחנו פותחים את הרוויזיה

אופיר כץ:  נצביע בעד הרוויזיה ואז נצביע על ההעברה לוועדת החוקה

זאב אלקין: אוקיי

פנינה תמנו: אוקיי

פנינה תמנו:  אני לא מצביעה - - -     

זאב אלקין: זו רוויזיה של מתן, אבל - - -     

ארבל אסטרחן: - - - צריך להגיד מה הוחלט

אופיר כץ: מה הייתה ההחלטה?     

ארבל אסטרחן: שזו משותפת

זאב אלקין: משותפת

זאב אלקין:  מתן הגיש רוויזיה - - -     

נועה בירן-דדון: כן

נועה בירן-דדון:  גם אופיר הגיש

אופיר כץ: אז עכשיו אנחנו נצביע בעד הרוויזיה

אופיר כץ:  מי בעד הרוויזיה?     

פנינה תמנו: איזו רוויזיה?     

זאב אלקין: אנחנו בסעיף ב' עכשיו

זאב אלקין:  אנחנו טיפה לא מאורגנים

אופיר כץ: בגללך

אופיר כץ: הרוויזיה אושרה

אופיר כץ: פה אחד

פנינה תמנו: אני צריכה שנחזור ל-א' בגלל שאני צריכה ללכת לנהל ועדה, אדוני היושב-ראש

אופיר כץ: עכשיו אנחנו מעבירים את כל הצעות החוק

אופיר כץ:  המלצת הצוות המשפטי היא להעביר את זה לוועדת החוקה, חוק ומשפט

זאב אלקין: כמו שהמליץ הצוות המשפטי

אופיר כץ:  מי בעד?         

אופיר כץ: העברה אושרה

אופיר כץ: אושר פה אחד

אופיר כץ:  אם כך, הצעות החוק יועברו לוועדת החוקה, חוק ומשפט

זאב אלקין: אני אדווח למתן שהוא ניצח מבלי להיות נוכח 

אופיר כץ: כן, אני חושב שזאת רוויזיה ראשונה שלו שנתקבלה

אופיר כץ: << נושא >> הצעת חוק הספורט (תיקון - הסדרת העיסוק באימון ספורט), התשפ"ג-2023, פ/2609/25 << נושא >>        

אופיר כץ: בקשת יושב-ראש ועדת החינוך, התרבות והספורט למיזוג הצעות החוק הבאות: 1

אופיר כץ:  הצעת חוק הספורט (תיקון מס' 16) (הסדרת העיסוק באימון ספורט), התשפ"ב-2022, מ/1547; 2

אופיר כץ:  הצעת חוק הספורט (תיקון - הסדרת העיסוק באימון ספורט), התשפ"ג-2023, פ/2609/25; 3

אופיר כץ:  הצעת חוק הספורט (תיקון - הסדרת העיסוק באימון ספורט), התשפ"ג-2023, פ/2105/25

ארבל אסטרחן: זאת הצעה ממשלתית ושתי הצעות פרטיות שעוסקות באותו נושא

אופיר כץ: מי בעד? מי נגד? מי נמנע?         

אופיר כץ: המיזוג אושר

אופיר כץ: אושר פה אחד

קריאה: מה עם הסעיף הראשון?     

פנינה תמנו: אני צריכה לעשות את הסעיף הראשון

אופיר כץ: פנינה, אנחנו לחצנו עליכם שתביאו לנו את ההרכב

אופיר כץ:  אתם התמהמהתם עם זה

פנינה תמנו: - - -     

אופיר כץ: לא נתתם

אופיר כץ:  עד עכשיו אנחנו בטלפונים אתכם

פנינה תמנו: ביקשתם שינוי? אין צורך לנזוף בי, אוקיי? - - -          

אופיר כץ: לא, כי את אומרת לי שאת ממהרת

אופיר כץ:  אנחנו רודפים אחריכם לגבי ההרכב - - -      

פנינה תמנו: סליחה שהיועץ שלי חולה, וסליחה שאנחנו מביאים לכם - - -     

אופיר כץ: אז מה? קודם כול – שיהיה בריא

אופיר כץ:  את לא הבן אדם היחיד באופוזיציה

פנינה תמנו: סליחה, כיושבת-ראש ועדה ליושב-ראש ועדה: יש לי אורחים למטה

פנינה תמנו:  אנחנו הבאנו את השמות

פנינה תמנו:  אם יש איזו בעיה – תעדכנו אותנו, אבל אנחנו העברנו את השמות

אופיר כץ: טוב, אני יכול להצביע רק על הסיעות? רק על ההרכב? ואחרי זה נביא את השמות?     

ארבל אסטרחן: של המשותפת? לא

נועה בירן-דדון: לא, צריך הרכב שמי

פנינה תמנו: הועברו השמות

עליזה לביא: למי?     

זאב אלקין: בואי תגידי את השמות, בואי נגמור עם זה, נו

פנינה תמנו: צריך להגיד את זה וזהו, בדיוק

פנינה תמנו:  אני אגיד את השמות של הוועדה שאני מביאה

אופיר כץ: בסדר, אז אנחנו נעבור עכשיו לוועדה המשותפת

אופיר כץ:  לפי בקשת האופוזיציה והסכמת - - -     

זאב אלקין: - - -     

פנינה תמנו: - - -     

זאב אלקין: - - - קודם צריך לאשר את הרוויזיה שלי, לפתוח

אופיר כץ: כן

פנינה תמנו: אתם לא שמתם נציג בוועדה שלי

זאב אלקין: שנייה, קודם צריך לאשר את הרוויזיה שלי ואז - - -     

ארבל אסטרחן: נכון, אבל צריך שזה נושא - - -     

פנינה תמנו: לא שמתם אצלי נציג של ישראל ביתנו

פנינה תמנו:  אני רק רוצה לומר - - -     

אופיר כץ: אז שנייה, פנינה, אני רק אקריא ואז נפתח את הרוויזיה ואת הדיון

פנינה תמנו: בסדר

פנינה תמנו: << נושא >> הצעת חוק תקיפה מינית על רקע לאומני (הרחבת הענישה על עבירות מין כדין ענישה בגין מעשה טרור), התשפ"ג-2022, פ/715/25 << נושא >>         

אופיר כץ: רוויזיה על החלטת הוועדה בדבר קביעת ועדה לדיון בהצעת חוק למניעת הטרדה מינית (תיקון - החמרת ענישה בעבירות טרור לאומני), התשפ"ג-2023, פ/2639/25, של חברי הכנסת לימור סון הר מלך ויצחק קרויזר; והעברת הצעת חוק תקיפה מינית על רקע לאומני (הרחבת הענישה על עבירות מין כדין ענישה בגין מעשה טרור), התשפ"ג-2022, פ/715/25, של חברת הכנסת יוליה מלינובסקי וקבוצת חברי כנסת לוועדה שתיקבע, כאמור

אופיר כץ:       אז הוועדה היא ועדה משותפת בראשות צביקה פוגל

אופיר כץ:  יהיו בה עשרה חברים – חמישה חברים מכל - - -     

פנינה תמנו: שמונה חברים

ארבל אסטרחן: איזה ועדות?      

זאב אלקין: בוא קודם נצביע על הרוויזיה, אופיר

זאב אלקין:  צריך לפתוח את הנושא, ואז תציג את ההצעה החדשה

אופיר כץ: למה שמונה?     

נועה בירן-דדון: - - - ארבעה מכל ועדה

ארבל אסטרחן: - - -      

נועה בירן-דדון: אז רגע, קודם בוא נצביע

אופיר כץ: מי בעד הרוויזיה?         

אופיר כץ: הרוויזיה אושרה

אופיר כץ: הוועדות המשותפות זה הוועדה לביטחון לאומי והוועדה לקידום מעמד האישה

אופיר כץ:  יושב-הראש הוא חבר הכנסת צביקה פוגל

פנינה תמנו: אבל גם אני יכולה לנהל אותה, זו ההסכמה

אופיר כץ: הוא יושב-ראש, הוא מחליט

עודד פורר: יושב-ראש יכול לתת לנהל

אופיר כץ: הוא יכול לתת לך; הוא יכול לתת לחבר אחר

אופיר כץ:       ארבעה נציגים מכל ועדה: צביקה פוגל – יושב-ראש, סימון מושיאשוילי, ישראל אייכלר, צבי סוכות - - -      

עודד פורר: וגם חמד עמאר

עודד פורר:  לנו יש נציג רק בוועדה של פוגל, ואין נציג מטעמנו בוועדה הזו

עודד פורר:  סליחה

קריאה: רגע, מה השמות שהעבירו לכם?     

קריאה: אז בואו נגדיל

פנינה תמנו: פוגל יכול לשנות את זה בשנייה, רק תבקשו - - -     

עודד פורר: אז הנה, עכשיו, עכשיו משנים את זה

עודד פורר:  אין בעיה לשנות את זה עכשיו

יוליה מלינובסקי: תקשיבו, הסיפור הזה כבר עולה לי על העצבים

עודד פורר: לפני שאת מתעצבנת, יוליה, חכי רגע

עודד פורר:  הכול בסדר

אופיר כץ: נגדיל אחד ואחד, כדי שלא יהיו פה עצבים

פנינה תמנו: אז תוסיפו אצלי את שלי מירון ואצלם את חמד עמאר

עודד פורר: אצל פוגל תוסיפו את חמד

רומן גרביץ: בדיוק

אופיר כץ: חמד – מאיזה ועדה הוא?     

עודד פורר: מפוגל

אופיר כץ: אז אנחנו נשים את חמד עמאר מביטחון לאומי, ואת אלי דלל ממעמד האישה

פנינה תמנו: לא אלי, סליחה

יוליה מלינובסקי: זה מה שאתם רוצים?     

דן אילוז: אחד מהקואליציה, אחד מהאופוזיציה, מה את רוצה?     

פנינה תמנו: לא, לא

פנינה תמנו:  חבר'ה, אל תתערבו

פנינה תמנו:  אופיר, אין לי בעיה שאלי יצטרף

פנינה תמנו:  אבל צריך לתת לשלי, היא חדשה ואין לה מספיק

לימור סון הר-מלך: - - -  זה כאילו להפיל את החוק

אופיר כץ: איך להפיל את החוק?, לא הבנתי, יש לך פה רוב של שלושה

יוליה מלינובסקי: בוא נעשה הפסקה

לימור סון הר-מלך: תראה את הרשימה - - -     

אופיר כץ: אבל מה את רוצה? שיהיה לך רוב של עשרה מתוך עשרה? זה לא עובד ככה, יש פה נציגים מהסיעות

לימור סון הר-מלך: - - -      

פנינה תמנו: לימור, מה הבעיה? אפשר להתחיל - - -     

יוליה מלינובסקי: בוא נעשה הפסקה

נועה בירן-דדון: אז אולי נעבור לנושא ד' בינתיים?     

פנינה תמנו: הינה, לימור בסדר עם זה, אנחנו מוסיפים את אלי

אופיר כץ: אז אני חוזר מההתחלה: הוועדה המשותפת תהיה בת עשרה חברים, חמישה חברים מכל ועדה

אופיר כץ:       מטעם הוועדה לביטחון לאומי: צביקה פוגל – יושב-ראש, ישראל אייכלר, חמד עמאר, צבי סוכות וסימון מושיאשוילי

אופיר כץ:      מטעם הוועדה לקידום מעמד האישה: אלי דלל, מירב בן ארי, פנינה תמנו שטה, אימאן ח'טיב יאסין וקטי קטרין שטרית

פנינה תמנו:  אני רק רוצה לומר כמה מילים בבקשה, אדוני היושב-ראש, לפני שאני יוצאת לוועדה

זאב אלקין: בואי קודם נצביע

אופיר כץ: מי בעד? מי נגד? מי נמנע?         

אופיר כץ: ההרכב אושר

אופיר כץ: אושר פה אחד

אופיר כץ:  שיהיה בהצלחה

אופיר כץ:  אני מאמין ומקווה שהחוק יקודם בצורה טוב ומהירה

אופיר כץ:  זה חוק חשוב

אופיר כץ:      כן, פנינה?     

פנינה תמנו: אני רוצה לומר בכל זאת כמה מילות תודה

פנינה תמנו:  אני חושבת שברגע שאתמול דיברנו ופתחנו את השיח על ענייניות, כדי כן לשמור בבית הזה על יכולת התפקוד של הוועדות – גם אם הן בראשות האופוזיציה – זה כן נלקח בחשבון, במיוחד כשגם קרויזר בא לקראת ואמר שהוא פתוח להידברות, יחד עם אלקין

פנינה תמנו: אני מאמינה, וגם אמרתי את זה אתמול, שזה צריך לעבור מהר

פנינה תמנו:  אני אגיע עם חבר הכנסת פוגל להסכמות – וגם אתם כמובן, המציעים – שיהיו לנו דיונים עם תאריכים קבועים, כדי שנגיע לתוצאה כמה שיותר מהר במושב הזה

פנינה תמנו:  תודה

יוליה מלינובסקי: אדוני היושב-ראש, ייעוץ משפטי של הכנסת, פה אנחנו באירוע טיפה אחר, וצריך להפנות לכך את תשומת ליבה של היועצת המשפטית לכנסת

יוליה מלינובסקי:  החוק שלי מדבר על אירועי טרור; החוק של חברי הכנסת קרויזר וסון הר מלך מדבר על הטרדות מיניות

יוליה מלינובסקי:  בסוף אנחנו סיכמנו שנלך בכיוון של אירועי טרור ועל כל המשתמע מכך

יוליה מלינובסקי:  אנחנו סיכמנו שנעשה מיזוג של שני החוקים האלה

פנינה תמנו: יוליה, את הערת את הדבר הזה ואני דיברתי גם עם היועצת המשפטית לכנסת

פנינה תמנו:  היא אמרה שאת צודקת, והיא תביא מישהו רלוונטי

יוליה מלינובסקי: כדי שאחר כך לא יהיה לנו סיפור אנחנו צריכים פה גיבוי משפטי מאוד רציני

יוליה מלינובסקי:  אופיר, הקטע פה שזה הנושא שעוד לא היה, זה לא חוק שהועתק

יוליה מלינובסקי:  זה לא משהו שכבר דנו בזה, זה משהו חדש

אופיר כץ: הערתך נרשמה

אופיר כץ:  הייעוץ המשפטי ימצא את הפתרון

יוליה מלינובסקי: ייעוץ משפטי רלוונטי כדי שנוכל לקדם את זה

יוליה מלינובסקי:  תודה רבה

אופיר כץ: כן, טוב

אופיר כץ:  << נושא >> הצעת חוק הדרכונים (תיקון - מתן דרכון לעולה), התשפ"ג-2022, פ/1039/25 << נושא >>        

אופיר כץ: סעיף ד' – קביעת ועדות לדיון בהצעות החוק

אופיר כץ:  כבר הקראתי את הצעות החוק

אופיר כץ:  לפי המלצת הייעוץ המשפטי, יש להעביר אותן לוועדת הפנים והגנת הסביבה

אופיר כץ:  אתמול הייתה לנו ישיבה שבה האופוזיציה אמרה כמה זה חשוב ללכת לפי המלצות הייעוץ המשפטי, אז בואו נשמע אותם

אופיר כץ:       בבקשה, זאב אלקין

זאב אלקין: הצעתי במליאה – ואני עדיין בעמדה הזאת – שבמקרה הספציפי הזה האכסניה היותר נכונה היא ועדת העלייה והקליטה

אופיר כץ: אבל אמרת לנו ללכת עם הייעוץ המשפטי

זאב אלקין: רגע, אולי אני אשכנע את הייעוץ המשפטי

אופיר כץ: עכשיו אתה מבלבל אותי

זאב אלקין: לא, מותר לנו לנסות לשכנע את הייעוץ המשפטי

אופיר כץ: כן, בוודאי

עמית הלוי: גם לבלבל הם מנסים לפעמים, וזה גם מותר להם

אופיר כץ: כן

זאב אלקין: אגב, גם בחוק הקודם לא בדיוק הלכת לפי היועץ המשפטי, הסכמת לפשרה באמצע

אופיר כץ: הסכמת לפשרה בגלל הבקשה של האופוזיציה

זאב אלקין: כן, ברור, אבל לא באופן מלא לוועדה למעמד האישה

אופיר כץ: אמרו לי שההסכמות זה הערך הכי חשוב פה

זאב אלקין: בסדר, אנחנו מקיימים אותן

זאב אלקין:  ראית שהצבענו בעד?     

ארבל אסטרחן: אבל ברגע שהתווספה גם הצעה נוספת - - -     

זאב אלקין: בסדר גמור

זאב אלקין:  לגבי הנושא הזה, זה נכון שהדרכונים הם בדרך כלל בתחום של ועדת הפנים, אבל כל הנושא של החוק הוא סוגיית מתן הדרכונים לעולים החדשים

זאב אלקין:  לכן לדון בזה רק בוועדת הפנים – זה לא נכון

זאב אלקין:  יש ועדה ייעודית בכנסת, ועדת העלייה והקליטה, היא יכולה להיות אכסניה

זאב אלקין:  יכול להיות שאפשר לחשוב על ועדה משותפת לשתי הוועדות, וזו גם יכולה להיות אופציה

זאב אלקין:  אבל אי-אפשר לקחת נושא שהוא  מאה אחוז עולים ולהגיד שוועדת הפנים דנה בו, והוועדה הייעודית שיש בכנסת – ועדת העלייה, הקליטה והתפוצות – שזה בסוף הקהל שלה, וזה האינטרס הציבורי שהיא צריכה לשקף, היא בכלל מחוץ לאירוע הזה

זאב אלקין:       ולכן אני חושב שאי-אפשר פה לדלג על הוועדה

זאב אלקין:  יכול להיות שפשרה יכולה להיות, כמו שעשינו את זה במקרה הקודם

זאב אלקין:  גם פה אפשר להקים ועדה משותפת של ועדת הפנים וועדת העלייה, הקליטה והתפוצות

זאב אלקין:  לא יודע

זאב אלקין:  יושב-ראש הוועדה נמצא פה, לא שאלתי את דעתו

הקליטה והתפוצות): זה יהיה הרע במיעוטו, אבל עדיין אני חושב שהאכסניה הנכונה היא ועדת העלייה והקליטה, ותכף אני אנמק למה

זאב אלקין: קודם כל צריך לראות למה צריך את החוק הזה, מה הסיבות, איך הוא ישפיע על העלייה, מה ההשלכות שלו על הקליטה של העולה בשנה הראשונה, שמשאירים פה אזרח בלי דרכון - - -     

אופיר כץ:  החוק הזה חשוב כחלק מהתהליך שאנחנו מקדמים לקבלת הפטור מוויזות, ואני בטוח שזה לא - - -     

זאב אלקין: אני לא בטוח שאתה כרגע רוצה להיכנס לזה

זאב אלקין:  אני רק רוצה להגיד שכשבממשלה שלנו כיבדנו את המהלך ודיברנו עם האמריקאים, לא הייתה בקשה כזאת

אופיר כץ: נכון, היו חוקים לפני כן, של האמריקאים, וחוקקנו אותם

אופיר כץ:  הבקשה הזאת היא בקשה נוספת שלהם

אופיר כץ:  נכון שהיא לא באה מההתחלה, אבל היא בקשת המשך

זאב אלקין: אפשר לפתור את הקושי שלהם בדרך אחרת

אופיר כץ: לגבי זה אמרתי לך: אתה יכול ומוזמן לנסות

אופיר כץ:  אני לא מאמין שאתם תרצו לעכב פטור מוויזות לאזרחי ישראל

אופיר כץ:       אם כך, מי בעד?      

הקליטה והתפוצות): רגע, אני לא יכול לקבל את רשות הדיבור?     

אופיר כץ: בבקשה, בטח

זאב אלקין: גם הצעתי הצעה שלא הגבת עליה

אופיר כץ: אז אני אתן לעודד ואגיב להצעה

הקליטה והתפוצות): שני דברים, אדוני היושב-ראש

הקליטה והתפוצות):  אני לא אכנס עכשיו לגופו של החוק, וגם לא לגבי העמדה אם מתנגדים או לא מתנגדים

הקליטה והתפוצות):  בגופו של החוק, כשאתה תקרא את דברי ההסבר – גם בהצעת החוק הפרטית וגם בהצעת החוק הממשלתית – שתיהן מדברות בעיקר על נושא העלייה למדינת ישראל

הקליטה והתפוצות):  כל כולו נוגע לעלייה, כל כולו נוגע בזכויות של עולים, כל כולו נוגע להשפעות שלו על עניין העלייה למדינת ישראל

הקליטה והתפוצות):  האכסניה הנכונה היא ועדת העלייה והקליטה

הקליטה והתפוצות):       עכשיו, אדוני היושב-ראש, אם באמת הדברים שאתה אומר הם נכונים ויש דחיפות בחוק הזה – היא הנותנת

הקליטה והתפוצות):  אם יש ועדה שמבחינת הפניות שלה לדון בהצעת החוק – זו ועדת העלייה והקליטה, ולא ועדת הפנים

הקליטה והתפוצות):  בוועדת הפנים יש לך פקק של חקיקה, אתה נמצא שם עם עומס מאוד מאוד גדול של חקיקה

הקליטה והתפוצות):  אתה כיושב-ראש ועדת הכנסת בוודאי יודע כמה חוקים מונחים לפתחו של יושב-ראש ועדת הפנים

הקליטה והתפוצות):       לכן אני אומר לך את זה גם כיושב-ראש ועדת העלייה והקליטה, שמבחינת הפניות לדיונים ולניהול העסק הזה במהירות הנדרשת ככל שבאמת זה נדרש – אין שום בעיה

אופיר כץ: תודה

אופיר כץ:  חבר הכנסת אלקין, אני הולך פה עם עמדת הייעוץ המשפטי להעביר את זה לוועדת - - -     

הקליטה והתפוצות): רגע, אני רוצה לשמוע את עמדתם אחרי מה שאמרנו

הקליטה והתפוצות):  הם שמעו את מה שאנחנו אומרים; אני לא שמעתי אותם

הקליטה והתפוצות):  הרי אם אתה נתלה אך ורק בייעוץ המשפטי, האם יש התנגדות משפטית - - -     

אופיר כץ: אני נתלה בייעוץ המשפטי לגבי מה שאמרת

אופיר כץ:  יש לנו יושב-ראש מצוין שיודע לעשות סדר עדיפויות, הוא עשה את זה בחוקים הקודמים, ואני סומך עליו

אופיר כץ:  אין פה שאלה משפטית

זאב אלקין: יש יושב-ראש מצוין שכבר קבע דיון בחוק הזה לפני שהוא עבר במליאה, ולפני שוועדת הכנסת החליטה - - -     

הקליטה והתפוצות): כן, לפני שהוא עבר בכנסת

הקליטה והתפוצות):  האם לעמדת הייעוץ המשפטי הדברים שלנו אינם נכונים? האם זה לא יכול להידון בוועדת העלייה והקליטה?     

אופיר כץ: אתה יכול להציע כל מה שאתה רוצה, ברור

אופיר כץ:  אני לא מקבל את ההצעה שלך

אופיר כץ:  זה לא עניין משפטי בכלל

הקליטה והתפוצות): אבל אתה דיברת רק על העניין המשפטי עד עכשיו

אופיר כץ: לא, אני אומר: אני הולך עם עמדת הייעוץ המשפטי כי זה המקום הנכון, זה המקום שתמיד טיפל בחוקים האלה

הקליטה והתפוצות): אז נוכח זאת, אני ביקשתי - - -     

אופיר כץ: ההצעה שלך היא לא בגלל עמדה משפטית

הקליטה והתפוצות): היא גם

אופיר כץ: האם זה אפשרי? בוודאי שאפשרי

אופיר כץ:  האם אני מקבל את זה? אני לא מקבל את זה

הקליטה והתפוצות): אני רוצה לדעת מהי העמדה המשפטית נוכח הדברים האלה

הקליטה והתפוצות):  בדברי ההסבר של שתי הצעות החוק נוגעים בעלייה ובקליטה; יש בכנסת ועדה – שכל עניינה הוא עלייה וקליטה

הקליטה והתפוצות):  האם זו לא אכסניה ראויה? ומהי האכסניה הראויה לעמדת הייעוץ המשפטי? מה, אני – יושב-ראש ועדה בכנסת – לא יכול לשמוע אותם?     

אופיר כץ: עמדת הייעוץ המשפטי - - -     

הקליטה והתפוצות): אני יכול לשמוע אותם? הגעתי לכאן

הקליטה והתפוצות):  אני – יושב-ראש ועדה בכנסת, יושב-ראש ועדת העלייה והקליטה

אופיר כץ: כן, מה עמדת הייעוץ המשפטי?             

ארבל אסטרחן: ההצעה מתאימה לוועדת הפנים

ארבל אסטרחן:  גם התיקונים הקודמים – גם לחוק הזה, וגם בדיוק באותו עניין שעכשיו רוצים לחזור למצב המשפטי שהיה קיים בעבר – נדונו בוועדת הפנים

הקליטה והתפוצות): האם היא לא מתאימה לוועדת העלייה והקליטה?      

ארבל אסטרחן: לא

הקליטה והתפוצות): בכלל?      

ארבל אסטרחן: כל ועדה יכולה - - -     

אופיר כץ: בטוח? את סגורה על זה?      

הקליטה והתפוצות): לא, לא כל ועדה

ארבל אסטרחן: בהחלט יש פה היבטים שקשורים לקליטה

הקליטה והתפוצות): יש גם ועדות שלא יכולות לחוקק אולי - - -     

ארבל אסטרחן: 	ועדת העלייה והקליטה מחוקקת

קריאה: אפשר להתחיל את ההצבעות?     

אופיר כץ: כן

אוהד טל: אפשר במיזמים ציבוריים

אוהד טל:  אני גם חבר – גם בפנים, וגם בעלייה

ארבל אסטרחן: בוודאי, גם לנושאים של העלייה, אין ספק

ארבל אסטרחן:  ועדת הפנים יכולה לשקול גם את השיקולים - - -     

זאב אלקין: אפשר לבקש התייעצות סיעתית?     

אופיר כץ: 	כן, אפשר, חמש דקות

אופיר כץ:  ב-12:27 חוזרים להצביע

אופיר כץ: אם כך, אנחנו עוברים להצבעה

אופיר כץ:  מי בעד להעביר את הצעות החוק לוועדה - - -     

הקליטה והתפוצות): רגע, רק לפני זה, אנחנו אחרי התייעצות סיעתית

הקליטה והתפוצות):  אני רוצה להגיד משהו

אופיר כץ: לא, אחרי זה

הקליטה והתפוצות): לגבי מה שאמרת - -      

זאב אלקין: אולי הוא ישתכנע ממך?     

הקליטה והתפוצות): - - דווקא לפני כמה חודשים לא ראיתי שהייתם כל כך בלחץ על הוויזות

אופיר כץ: אם כך, מי בעד להעביר לוועדת הפנים והגנת הסביבה?         

אופיר כץ: אושר

הקליטה והתפוצות): זה נושא להגנת סביבה, ללא ספק

אופיר כץ: שמונה בעד

אופיר כץ:  מי נגד? שלושה נגד

אופיר כץ:  מי נמנע?     אם כך, הצעות החוק יועברו לוועדת הפנים

אופיר כץ:      אני מגיש רוויזיה ונצביע עליה ב-12:57

אופיר כץ: אני פותח את הישיבה

אופיר כץ:  הרוויזיה שהגשתי היא על מה שעודד פורר הציע

אופיר כץ:  חשבתי על זה והחלטתי שבסוף אני לא מקבל את ההצעה שלו, ולכן - - -         

זאב אלקין: אז אתה מסיר את הרוויזיה?    

אופיר כץ: לא, אני מצביע

זאב אלקין: איך אתה מצביע על הרוויזיה, אם אתה לא מנמק אותה?     

אופיר כץ: נימקתי אותה עכשיו

אופיר כץ:  אני גם לא חייב לנמק, וגם - - -      

זאב אלקין: לא, מה זאת אומרת?     

אופיר כץ: לא רוצה לנמק, אני רוצה להצביע

אופיר כץ:  מי בעד הרוויזיה?     

זאב אלקין: של מי? שלך?     

אופיר כץ: שלי

שרון ניר: לא, אתה צריך לנמק אותה

זאב אלקין: אז אנחנו מצביעים בעד אופיר כץ? מי בעד ההצעה שלך?     

אופיר כץ: מי בעד הרוויזיה?     

זאב אלקין: שלך

זאב אלקין:  אוקיי

אופיר כץ: מי בעד? מי נגד?     

זאב אלקין: אני בעד אופיר, אני לא יכול להצביע נגדו

אופיר כץ: רגע, אז אתם בעד או נגד?     

זאב אלקין: אני בעד, בעד

אופיר כץ: אז שניים

אופיר כץ:  אני עושה מההתחלה: מי בעד הרוויזיה?     

זאב אלקין: ומה אתה מצביע?     

אופיר כץ: מי בעד הרוויזיה? פעם אחרונה

אופיר כץ: הרוויזיה הוסרה

אריאל קלנר: מתחרט, מה לעשות, אילצו אותו בכוח

אופיר כץ: שניים בעד

אופיר כץ:  מי נגד? תשעה

אופיר כץ:  מי נמנע?      אם כן, הרוויזיה הוסרה

אופיר כץ:      שיהיה לנו יום טוב

זאב אלקין: הפסדת לעצמך, אופיר

אופיר כץ: לא נורא